LIETUVOS RESPUBLIKOS VYRIAUSYBĖ

N U T A R I M A S

DĖL ĮGALIOJIMŲ SUTEIKIMO ĮGYVENDINANT LIETUVOS RESPUBLIKOS LICENCIJUOTŲ SANDĖLIŲ IR SANDĖLIAVIMO DOKUMENTŲ ĮSTATYMĄ

2002 m. rugsėjo 25 d. Nr. 1486

Vilnius

Vadovaudamasi Lietuvos Respublikos licencijuotų sandėlių ir sandėliavimo dokumentų įstatymo (Žin., 2002, Nr. 74-3139) 3 straipsnio 2 dalimi, 4 straipsnio 1 ir 2 dalimis, 5 straipsnio 3 ir 4 dalimis, 10 straipsnio 2 dalimi, 18 ir 32 straipsniais, Lietuvos Respublikos Vyriausybė nutaria:

1. Įgalioti Žemės ūkio ministeriją iki 2002 m. spalio 1 d. patvirtinti:

1.1. teisės aktus, pagal kuriuos prekės turi būti sandėliuojamos atskirai pagal jų rūšis, numatomą vartojimo būdą ir kokybės savybes;

1.2. techninius, technologinius ir kitus specialiuosius reikalavimus gamybiniams pastatams (statiniams), kurie naudojami prekėms sandėliuoti;

1.3. licencijuotuose sandėliuose saugomų prekių normatyvines kainas;

1.4. Licencijuotų sandėlių rejestro tvarkymo taisykles;

1.5. dvigubų sandėliavimo liudijimų ir paprastų sandėliavimo liudijimų blankų formas;

1.6. Sandėlio veiklos licencijavimo taisykles.

2. Įgalioti Valstybinę sėklų ir grūdų tarnybą prie Žemės ūkio ministerijos išduoti sandėlio veiklos licencijas.

3. Šio nutarimo 2 punktas įsigalioja nuo 2002 m. spalio 1 dienos.

MINISTRAS PIRMININKAS	ALGIRDAS BRAZAUSKAS

ŽEMĖS ŪKIO MINISTRAS	JERONIMAS KRAUJELIS

______________